ઇડર તાલુકાના બડોલી પાસે આવેલ લાડા બાવજીના મંદિર અને ભાણપુર પાટીયા વચ્ચે બુધવારે કાર અને બાઇક વચ્ચે અકસ્માત થતા બે વ્યકિતઓને ગંભીર ઇજાઓ થઇ હતી. ઇજાગ્રસ્તોને સારવાર માટે સિવિલમાં ખસેડાયા હતા. ઇડર તાલુકાના રેવાસ ગામના વતની મનોજભાઇ રમેશભાઇ પટેલ પોતાની કાર નં.જીજે.૦૯.બીસી.૭૬૮૪ લઇને જઇ રહ્યા હતા ત્યારે બાઇક પર જતા નાયક આકાશભાઇ વિનોદભાઇ તથા નાયક કરણભાઇ વિનોદભાઇ ખેતરેથી ઘર તરફ જઇ રહ્યા હતા ત્યારે બાઇક અને કાર વચ્ચે અકસ્માત સર્જાયો હતો.